google/wiki40b huggingface dataset:
Menara Kuala Lumpur

Sejarah

Pembinaan Menara Kuala Lumpur dilaksanakan dalam 3 fasa pembinaan. Fasa pertama dimulakan pada Oktober 1991 sehingga 15 Ogos 1992. Fasa kedua pula bermula pada 12 Julai 1992 dengan pembinaan ditumpukan pada tapak menara dan tingkat bawah tanah. Kerja-kerja asas pembinaan dan aktiviti penanaman cerucuk selesai pada 15 April 1993.
Menara ini dibina bersebelahan sebatang Pokok Jelutong berusia lebih 100 tahun.
Pada tahun ia siap dibina iaitu tahun 1996, menara ini merupakan menara tertinggi di Asia dan merupakan yang ketiga tertinggi di dunia.

Kelebihan

Menara ini lebih tinggi berbanding Menara Berkembar Petronas, Kuala Lumpur kerana terletak pada di kemuncak 94m dari aras laut. Menara Kuala Lumpur dibina sebagai menara komunikasi untuk mempertingkatkan khidmat telekomunikasi dan sistem pemancar. Di sini siaran radio RTM iaitu Klasik Nasional, Muzik FM, KL FM, TraXX FM, Ai FM, Minnal FM, Asyik FM, televisyen RTM1 dan RTM2 milik Radio Televisyen Malaysia, NTV7 milik Media Prima Berhad dan TV AlHijrah milik Al Hijrah Media Corporation siaran UHF dapat diterima sehingga 40km jauhnya.
Menara Telekomunikasi Kuala Lumpur ini merupakan menara telekomunikasi yang ketujuh tertinggi di dunia di belakang Menara CN di Kanada pada ketinggian 553m, Menara Ostankino di Russia setinggi 537m, Menara Shanghai di Negara China dengan 468m tinggi, Borj-e Milad dengan ketinggian 435m di Iran, dan Tokyo Sky Tree dengan ketinggian 634m di Jepun. Menara 421 meter tinggi ini mula dibina pada tahun 1993 dan siap pada 1996. Di bawah menara ini terdapat kedai cenderamata, panggung mini, panggung terbuka, mini zoo, restoran dan Kampung Budaya 1Malaysia.

Kebudayaan

Menara Kuala Lumpur memperlihatkan aktiviti kesenian dan kebudayaan di Kampung Budayanya yang dipanggil Kampung Budaya 1Malaysia. Antara aktiviti di sini ialah permainan tradisional, persembahan tarian tradisional, gamelan, persembahan muzik dan nyanyian lagu-lagu asli setiap hari.

Pengangkutan

Menara ini terletak di Jalan Puncak, dari Jalan P. Ramlee. Walaupun mereka tidak terlalu dekat, stesen transit aliran terdekat akan menjadi stesen monorel Bukit Nanas dan stesen LRT Dang Wangi.

Pelancongan

Pelancong melawat Menara KL untuk mempunyai pandangan 360 darjah bandar. Lif hanya mengambil masa 54 saat naik ke dek pemerhatian dan mengambil 52 saat untuk turun.
Sekolah Kebangsaan Kidurong

Sejarah

Ledakan penduduk pada 1970-an akibat hasil minyak mempengaruhi kemudahan fizikal Bintulu. Kemudahan asas masyarakat seperti sekolah menjadi salah satu agenda utama selain pembangunan industri. Beberapa buah sekolah sediada tidak mampu menampung limpahan kanak-kanank yang sama-sama berhijrah dengan ibubapa mereka yang ingin merebut peluang pekerjaan di Bintulu. Menyedari hakikat ini, dua buah syarikat gergasi yang bertanggungjawab menukar corak Bintulu yakni Petronas Carigali Sendirian Berhad dan Malaysia Liguified Natural Gas Sendirian Berhad (MLNG Sdn. Bhd), telah menyumbang kepada pembinaan sebuah sekolah yang amat diperlukan di kawasan perindustrian Tanjung Kidurong.
Setelah siap dibina dan sedia untuk digunakan, sekolah tersebut telah diserahkan kepada Kementerian Pendidikan Malaysia dan khususnya kepada Jabatan Pendidikan Sarawak pada 21hb Oktober 1985. Timbalan Menteri Pendidikan Malaysia ketika itu ialah, Y.B Tuan Haji Bujang Bin Haji Ulis. Sekolah tersebut ialah 'Sekolah Rendah Kerajaan Kidurong' sempena nama kawasan ia dibina. Sekolah tersebut dibina di atas sebidang tanah yang agak terbatas yakni seluas kira-kira 8252 meter persegi.
Sekolah Kebangsaan Kidurong terdiri dari dua blok bertingkat dua, sebuah blok kantin beserta dewannya dan sebuah blok saiz sederhana untuk tandas murid. Plan awal pengisian dua buah blok bertingkat dua itu ialah untuk menempatkan sebuah Bilik Muzik, Perpustakaan bilik APD, Klinik Pergigian, Bilik Guru, Pejabat Pentadbiran dan dua puluh empat bilik darjah. Kemudahan riadah sekolah ini agak terbatas.
Dari setahun ke setahun SRK Kidurong berkembang dari bilangan pelajar dan gurunya. Pada tahun 1992 SRK Kidurong telah dinaikan dari Gred C ke Gred A. Pada tahun yang sama juga, sebuah kelas untuk pendidikan kanak-kanak Pra Sekolah telah dibuka. Desebabkan pertambahan murid yang begitu pesat maka pada tahun 1993 SRK Kidurong perlu beroperasi dalam dua sidang persekolah yakni pagi dan petang.
Letupan Bahawalpur 2017

Kemalangan

Sekitar pukul 06:00 waktu tempatan (01:00 GMT), sebuah trak tangki yang membawa 40,000 liter (10,567 gelen) bahan api terbalik ketika tayarnya meletup ketika cuba membuat pusingan tajam di Lebuhraya Kebangsaan N-5 berhampiran Timur Ahmedpur, Daerah Bahawalpur, di Punjab, Pakistan. Trak itu dalam perjalanan dari Karachi ke Lahore.
Berita mengenai kemalangan itu tersebar luas ke kampung Ramzanpur Joya yang berdekatan. Penduduk kampung dimaklumkan mengenai berita tersebut melalui pembesar suara di masjid tempatan. Sesetengah orang sibuk bekerja di ladang mangga di sebelah jalan raya (satu sumber menganggarkan kira-kira 500), termasuk lelaki, wanita, dan kanak-kanak, kemudian berkumpul di tempat kejadian untuk mengumpul petrol. Orang ramai tidak mengendahkan perbuatan pihak polis untuk membersihkan kawasan tersebut. Kira-kira 10 minit kemudian, trak itu meletup selepas bahan api yang bocor itu terbakar, membunuh sekurang-kurangnya 162 orang dan mencederakan lebih daripada 100 orang lain. Menurut beberapa laporan media, letupan berlaku kira-kira 45 minit selepas kemalangan trak awal.
Terdapat laporan awal yang bercanggah tentang punca letupan itu: ada yang mengatakan bahan bakar itu dinyalakan oleh seseorang yang menyalakan rokok berhampiran trak tangki yang terbalik, dan lain-lain dengan percikan salah satu daripada banyak kereta dan motosikal yang bergegas ke tempat kejadian.

Tindak balas

Polis lebuh raya menutup jalan lalu lintas dan menyediakan dua lencongan, berhampiran Noorpur Nauranga dan lebih jauh lagi dari Dera Nawaz. Penyelamat 1122 dan bomba tiba di lokasi kejadian sebaik sahaja api itu mula merebak, dan operasi menyelamat dimulakan. Anggota bomba melawan api selama lebih dua jam sebelum memadamkan kebakaran.
Sekurang-kurangnya 90 mangsa dibawa ke Hospital Ibu Pejabat Daerah dan Hospital Bahawal Victoria di Bahawalpur. Helikopter Tentera Pakistan digunakan untuk memindahkan 51 orang yang cedera dari Bahawalpur ke Hospital Nishtar di Multan.

Akibat

Kebanyakan mayat rentung, dan beberapa mayat menjadi rangka. Sekurang-kurangnya enam kereta dan dua belas motosikal terbakar. Lebuh raya dipenuhi dengan peralatan dapur, periuk, penyejuk air, jerrycans dan baldi yang dibawa mangsa untuk mengumpul petrol. Pemandu trak tangki bahan api itu ditahan untuk disiasat, tetapi dia adalah salah seorang yang dalam keadaan kritikal dan kemudian meninggal dunia di hospital. Lebih 120 orang yang mati, yang tidak dikenali, dikebumikan di kubur massal.

Reaksi

Perdana Menteri Nawaz Sharif menyatakan kesedihannya dan mengarahkan kerajaan Punjab menyediakan "bantuan perubatan penuh". Beliau membatalkan perjalanannya ke London dan kembali ke Pakistan selepas kejadian letupan itu.
Suruhanjaya Tinggi British di Pakistan, Kedutaan Amerika Syarikat di Islamabad dan Setiausaha Agung Pertubuhan Bangsa-Bangsa Bersatu António Guterres. mengucapkan takziah.
Zainal Abdul Rashid

Allahyarham Mejar Zainal Abdul Rashid adalah seorang anggota tentera Malaysia yang berasal dari Pantai Remis, Perak. Beliau telah dikurniakan pingat Seri Pahlawan Gagah Perkasa pada 1 Jun 1977 di atas keberaniannya semasa pertempuran dengan pengganas komunis yang menyaksikan 6 pengganas dibunuh. Mejar Zainal Abdul Rashid turut terbunuh dalam pertempuran tersebut.
Pertempuran meletus pada 15 Jul 1976, apabila beliau dan lima anggotanya berjaya mengesan sekumpulan 15 pengganas komunis setelah mengekori pergerakan mereka. Setelah membunuh dua pengganas komunis dengan tembakan semburan, Kapten Zainal meluru dengan berani ke arah musuh sambil memberi kata-kata perangsang semangat agar anggotanya terus berjuang.
Di masa itu seorang pengganas wanita yang tercedera telah membaling sebutir grenad dan mencederakan Kapten Zainal. Keberaniannya yang luar biasa dan daya kepimpinannya yang tinggi membakar semangat juang anggota-anggotanya menggempur musuh. Mereka berjaya membunuh enam daripada 15 orang pengganas dan merampas selaras mortar 60 mm, tujuh pucuk repal, peluru, bom dan peralatan lain. Dalam pertempuran tersebut Kapten Zainal turut gugur. Beliau dikurniakan pingat Seri Pahlawan Gagah Perkasa pada 1 Jun 1977.
Hukum keabadian jisim

Hukum keabadian jisim menyatakan bahawa jisim tidak boleh diciptakan dan tidak dimusnahkan dalam tindak balas kimia. Oleh itu, jumlah jirim tidak dapat berubah. Antoine Lavoisier mempromosikan idea ini.
Hukum ini menyatakan bahawa apabila tindak balas kimia menyusun semula atom kepada produk baru, jisim daripada reaktan (kimia sebelum tindak balas kimia) adalah sama dengan produk jisim (bahan kimia baru dihasilkan). Lebih mudah, apa sahaja yang anda lakukan, anda masih akan mempunyai jumlah jisim yang sama.

Kerelatifan am

Dalam kerelatifan am, jumlah jisim invarian foton dalam jumlah ruang yang semakin besar akan berkurang, disebabkan oleh anjakan merah pengembangan seperti itu (lihat jisim dalam kerelatifan am). Oleh itu keabadian jisim dan tenaga bergantung kepada pelbagai pembetulan yang dibuat untuk tenaga dalam teori, disebabkan oleh perubahan sistem tenaga keupayaan graviti sedemikian.
Kawasan Metropolitan Bangkok

Bangkok Metro (Thai: กรุงเทพมหานครและปริมณฑล), turut dikenali sebagai 'Greater Bangkok' adalah gabungan 5 bandar satelit yang lain.
Bangkok Metropolitan Area (BMA) meliputi keluasan tanah 7,761.50 km² dengan penduduk berdaftar 10,100,964 (1 Jun 2008).Kepadatan penduduk 1,301.42 setiap km².Kota Bsngkok terkenal sebagai kota pelancongan dari seluruh dunia dan peluang pekerjaan yang begitu banyak. Sejak 20-30 tahun lepas, migrasi penduduk dari negara India (Orang-orang Sikh), Pakistan, Parsi, Burma, Kemboja, Laos dan lain-lain berhijrah dan menetap di bandar Bangkok.Peluang rezeki dan keseronokan cukup banyak di sini. Kampir 3-4 juta rakyat asing yang tinggal secaraharam.Satu pertiga adalah bukan keturunan Thai. Penduduk berdaftar dan tidak berdaftar dikatakan berjumlah 15-20 juta . Semasa sambutan Tahun Baru Thai , Pesta Songkran banyak menarik kedatangan pelancongan.
Kota Bangkok dikatakan menyerupai suasana malam di Los Angeleskerana banyak bangunan perdagangan dan perniagaan. Daerah penting di Bangkok ialah Samut Prakan,Nonthaburi,Pathum Thani,Samut Sakhon dan Nakhon Pathom. Bandar dan wilayah ini menerima limpahan pembangunan kota Bangkok. Pekerja bawahan dan menengah menggunakan kenderaan seperti bas, van , kereta api dan lain -lain berulang laik ke kota Bangkok untuk bekerja. Lantaran itu kota Bangkok penuh sesak dengan penduduk dan pekerja sehingga menyebabkan kesesakan jalan raya yang sangat teruk.
Nilai hartanah melambung secara mendadak sejak akhir-akhir ini walaupun bedepan dengan Krisis Kewangan Asia pada 1997. Pentadbirannya diurustadbir oleh Pejabat Metropolitan Bsangkok (BMA). Kerajaan tempatan ini berusaha mengatasi masalah kesesakan jalan raya, kekurangan pekerjaan dan perumahan yang tidak dapat menampung jumlah penduduk yang datang berhijrah ke sini.
Bandar lain yang turut pesat membangun ialah Metropolitan Nakhon Ratchasima, Metropolitan Hatyai ,Greater Songkhla dan Metropolitan Chiang Mai.
Langseb

Poskod

Poskod yang digunakan di Langseb adalah 45574. Terdapat buah desa di dalam daerah kecamatan Lebakwangi.
Matlob

Muhammad @ Mokhtar bin Talib atau 'Matlob' (lahir 5 Julai 1937, di Kampung Laut, Semerah, Batu Pahat, Johor) merupakan seorang penulis pelbagai genre kanak-kanak dan remaja. Beliau meninggal dunia pada 6 September 2013 kerana sakit tua.

Keluarga

Ibu bapanya dari keluarga nelayan.Bapanya Talib bin Tandang, seorang guru mengaji al-Quran dan ibunya Mariam binti Hj. Ahmad. Matlob dalam bahasa Arab bermaksud “yang dikehendaki” iaitu gelaran yang diberikan oleh guru agamanya.

Pendidikan dan kerjaya

Matlob bersekolah di Sekolah Melayu Lubuk, Batu Pahat (1946 – 1949) .1950 bersekolah di Sekolah Melayu Pintas Puding, Batu Pahat. Ketika berusia 15 tahun, menerima latihan perguruan di Sekolah Melayu Seri Benut, Johor (1952 – 1953). Beliau menerima latihan perguruan di Maktab Perguruan Sultan Idris, Tanjung Malim (1954–1956). Penyarah Aminuddin Baki menggalakkan beliau menyelidik dan menghasilkan karya untuk kanak-kanak Melayu kerana terlalu kurang. Matlob mengikuti kursus tambahan di Maktab Perguruan Bahasa, Lembah Pantai, Kuala Lumpur (Mei 1962 – Mei 1963). Matlob menjadi munsyi di Sekolah Convent Batu Pahat, Penolong Kanan Sekolah Menengah Semerah dan menjadi Guru Besar di Sekolah Kebangsaan Penghulu Salleh, Sekolah Kebangsaan Sri Comel, Sekolah Kebangsaan Parit Sulong dan Sekolah Kebangsaan Peserian.

Penulisan

Karya pertama Matlob tersiar dalam Utusan Kanak-kanak dan Tunas (1953).Rencana beliau tentang pendidikan, kesusasteraan, kebudayaan dan sosial.Skrip drama pentas“Mekarlah Mawar–Mekarlah Harapan” dipentaskan di Panggung Cathay Muar pada 28 Mei 1965, “Batu Belah Batu Bersemah”, iaitu tablo yang membabitkan 252 orang pelakon pada 5 Jun 1975, Istiadat Bersanding Johor untuk Pesta Permainan Tradisional ke-6 pada 6 November 1976. Beliau menghasilkan lebih daripada 30 buah cerpen dan 360 buah buku.
Ruangan “Mari Berfikir” dalam Utusan Kanak-kanak (Januari 1959 – 1961), “Taman Kanak-kanak” dan “Ruangan Pelajar” dalam Mingguan Malaysia (1965 – 1967), “Taman Sains” dalam Utusan Pelajar (1971 – 1984), “Mingguan Pelajar” dan “Gedung Ilmu” dalam Berita Minggu (1984 – 1988), “Ruangan Pembaca Muda” dalam Utusan Melayu (1989 – 1990) mendekatkan beliau kepada kanak-kanak.
Beliau juga mantan Ketua Unit Pendidikan Jawi dalam Utusan Melayu (1993 – 1997).Sejak Mei 2001 Matlob menulis ruangan “Pintar Jawi” dalam Berita Minggu.

Persatuan

Beliau menjadi pengerusi Persatuan Peminat Bahasa dan Penulis Muar (PPPBPM) bersama Salleh Kasmin (Salmin) .Selain itu menjadi ahli Persatuan Penulis Johor (PPJ).Dalam Gabungan Persatuan Penulis Nasional (GAPENA) , beliau membentangkan kertas kerja “Books for Children and The Young Ones” di Kuala Lumpur pada Disember 1975.
CMA CGM Thalassa

Reka bentuk

Kapal kontena CMA CGM Thalassa merupakan antara kapal terbesar dalam sektor pengangkutan maritim. Panjang keseluruhannya ialah 346.50 m (1,136.8 kaki) dan lebarnya 43.20 m (141.7 kaki). CMA CGM Thalassa mempunyai drauf maksimum sehingga 15.00 m (49.2 kaki), yang memberikannnya berat mati sehingga 130,700 tan metrik. Jumlah sesaran musim panas kapal kontena ini ialah 120,000 tan merik. Kapal ini memiliki kapasiti kargo sehingga 10,960 TEU, meletakkannya dalam tempat ketiga kapal kontena terbesar di dunia.

Enjin

Enjin utama kapal ini ialah Man B&W 12K98ME-C. Kuasa enjin ini ialah 72,264 kW, cukup untuk menjana kelajuan maksimum sehingga 24.7 knot, dan kelajuan pelayaran biasa sehingga 24.3 knot.
Awan Nano (lagu)

"Awan Nano" ialah sebuah lagu yang digubah oleh M. Nasir, dengan seni katanya oleh Buddhi Hekayat dan dinyanyikan oleh Hafiz. Ia diterbitkan pada tahun 2011 dan dinobatkan sebagai Juara Lagu ke-26 di Anugerah Juara Lagu 2011.

Erti

Lagu "Awan Nano" dikatakan mempunyai makna tersirat. Menurut kupasan yang dilaporkan oleh wartawan Gua.com.my, seni kata lagu tersebut kuat dipengaruhi oleh kisah zaman kanak-kanak Nabi Muhammad s.a.w. yang dilindungi oleh awan ketika mengikuti sebuah rombongan kafilah Arab ke kota Syam berdasarkan pengamatan Pendeta Buhaira. Lagu ini bertemakan perihal kasih sayang sejati dan bagaimana ia mengatasi segala ancaman yang melanda insan walaupun tanpa disangka atau disedari.
Alice (filem 1988)

Pelakon

Filem ini turut disertai oleh beberapa orang pelakon terkenal, antaranya adalah Kristýna Kohoutová, Camilla Power

Ringkasan

Satu gambaran semula surealis bagi filem Alice's Adventures in Wonderland.
Charmoy (Saône-et-Loire)

Charmoy ialah komun di jabatan Saône-et-Loire dan di kawasan Bourgogne di timur Perancis.
Pinocchio (siri TV 2014)

Penghasilan

Pelakon bersatu kembali seri ini Lee Jong-suk dengan situasi Park Hye-ryun dan pengarah televisyen Jo Soo-won, yang telah bekerjasama setahun sebelumnya pada I Can Hear Your Voice (2013).
Pinocchio merupakan drama bersiri Korea yang telah lama tayang pada tahun 1980.
Frezarpur

Demografik 2001

Menurut bancian India pada tahun 2001, Frezarpur memiliki bilangan penduduk seramai 9,630. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Frezarpur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Pappankurichi

Demografik 2001

Menurut bancian India pada tahun 2001, Pappankurichi memiliki bilangan penduduk seramai 20,439. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Pappankurichi memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 53% lelaki dan 47% wanita mampu membaca. 10% dari populasi berusia di bawah 6 tahun. (2001)
La Granada

La Granada merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
Sastera Melayu

Kehilangan kesusasteraan Melayu

Banyak hasil kesusasteraan Melayu yang telah musnah ditelan zaman dan peperangan. Antara punca kemusnahan tulisan kesusasteraan Melayu adalah seperti lenyapnya Kerajaan Seri Wijaya serta kedatangan agama Islam ke alam Melayu, yang membawa kepada lenyapnya segala naskhah-naskhah kesusasteraan Melayu yang berasal dari zaman Hindu dahulu.
Selain itu kerana istana raja ialah menjadi tempat perhimpunan buku-buku, kebanyakannya musnah binasa dijilat api seperti dalam peristiwa kebakaran istana Sultan Mansor Shah seperti tersebut kisahnya di dalam buku Sejarah Melayu yang mengatakan bahawa dalam peristiwa itulah bangunan kerajaan Sang Nila Utama telah dibakar.
Selain itu dengan kejatuhan kerajaan Melaka, banyak kehilangan naskhah-naskhah kesusasteraan lama Melayu apabila Kerajaan Melayu Melaka kalah kepada Ferringhi (orang asing dari Barat). Banyak buku dan kitab yang musnah terbakar atau tenggelam bersama Flor De La Mar (Flower of the seas). Kapal laksamana Alfonso de Albuquerque dari Portugis yang dipercayai tenggelam di perairan Aceh Tamiang dan Pasai pada Disember 1511 membawa banyak harta rampasan perang Melaka.
Selain itu berlaku juga kebakaran pada sebuah kapal yang bernama the Fame yang dalam pelayaran ke British. Dalam kebakaran itu turut musnah segala muatannya iaitu berbagai khazanah termasuklah perpustakaan lama Melayu yang telah dikumpulkan oleh tuan Raffles.
Menurut keterangan Abdullah Abdul Kadir Munshi dalam hikayatnya, nyatalah amat banyak perpustakaan lama Melayu yang telah musnah dalam kebakaran kapal the Fame itu. Ada pun perpustakaan lama melayu, iaitu kitab-kitab, hikayat-hikayat dan syair-syair yang musnah itu menurut Hikayat Abdullah penuh berisi di dalam tiga buah peti kulit panjang-panjang sedepa, diantaranya ada kira-kira tiga ratus buah buku-buku yang telah dijilid, tiada termasuk naskah-naskah yang belum berjilid, yang bercerai-berai, bergulung dan yang berhelai-helai. Selain dari itu ada lagi duah buah peti penuh berisi dengan surat-surat dan kitab-kitab Jawa, Bali dan Bugis dan tulisan-tulisan di atas daun lontar.
Sesungguhnya adalah terbukti bahawa segala khazanah yang telah musnah didalam kebakaran kapal the Fame itu amat tinggi nilainya kepada tuan Raffles, kerana ada tersebut di dalam buku yang bernama “ Raffles “ of Singapore karangan Reginald Coupland, mengatakan bahawa berbagai-bagai khazanah yang telah dikumpulkan oleh Raffles sebanyak muatan lebih sebuah kapal telah sudah pun dihantarkan ke England beberapa lama terdahulu daripada peristiwa kebakaran kapal the Fame itu, tetapi segala khazanah yang terpilih dan lebih-lebih di hargainya telah dikemudiankan oleh Raffles dengan tujuan ia sendiri hendak memerhatikan keselamatan khazanah-khazanah itu dalam pelayaran. Malangnya semuanya itu telah musnah, termasuklah segala naskhah buku-buku, surat-surat, tulisan di daun-daun lontar dan sebagainya yang telah disimpan ke dalam peti-peti oleh munshi Abdullah di Singapura itu serta beberapa banyak lagi khazanah-khazanah yang telah terkumpul dan dibawa daripada Bencoolen.
Lengkong Wetan

Poskod

Poskod yang digunakan di Lengkong Wetan adalah 15322. Terdapat 9 buah desa di dalam daerah kecamatan Serpong.
Lübstorf

Lübstorf merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Sekolah Menengah Kebangsaan Kompleks Mengabang Telipot

Sejarah

Sekolah Menengah Kebangsaan Kompleks Mengabang Telipot mempunyai   keluasan 35,233  ekar dan perbelanjaan  mengambil alihnya berjumlah RM 225, 358,10.   Pembinaannya  bermula  pada  tahun 1975  dengan perbelanjaan berjumlah RM 332,000.
Sekolah ini terdiri daripada 6 blok utama iaitu blok UITM, UTM,UPM, UUM,UKM, USM da UM.  Lokasi sekolah ini terletak di daerah Kuala Terengganu Utara iaitu kira-kira 15 kilometer dari bandar Kuala Terenggaanu.
Pengetua pertama yang bertugas di sekolah ini ialah Encik Ahmad b Haji Ali yang mula bertugas pada 27 Disember 1980.  Pada peringkat awalnya, murid-murid sekolah ini menumpang belajar di SMK Ibrahim Fiktri, Kuala Terengganu bermula 1 Januari 1981.  Seramai 165 orang pelajar Tingkatan 1 yang terlibat untuk 5 kelas.  Manakala  8 orang guru telah melaporkan diri untuk bertugas.
Pada 13 September 1981, pelajar-pelajar ini mula belajar di sekolah sendiri di SMK Kompleks Mengabang Telipot, Kuala Terengganu.  Sekolah ini telah menampung pelajar-pelajar dari beberapa buah sekolah dari kampung sekitarnya iaitu SK Kompleks Mengabang Telipot, SK Batu Rakit, SK Mengabang Telipot dan SK Pagar Besi dan SK Darat Batu Rakit.

Pencapaian

Mendapat pingat di Sukma Perak 2018
Nantouillet

Nantouillet ialah sebuah komun yang terletak di komun Seine-et-Marne di utara-tengah Perancis.
Anugerah Nasyid Minggu Ini

Anugerah Nasyid Minggu Ini (NMI) merupakan satu anugerah yang dikhaskan kepada penggiat nasyid di Malaysia.
Pemilihan untuk memasuki peringkat akhir Anugerah Nasyid Minggu Ini adalah sebelum itu para penasyid perlu bertanding setiap minggu dalam carta mingguan Nasyid Minggu Ini di RTM1.
Anugerah Juara NMI adalah penganjuran bersama antara Sekretariat Anugerah Industri Nasyid dan Jabatan Kemajuan Islam Malaysia (Jakim), RTM serta disokong Dewan Bandaraya Kuala Lumpur (DBKL). Program NMI, siaran RTM1 adalah rancangan pertandingan carta lagu nasyid popular yang bermula sejak April 2004.

NMI 2006

Acara malam itu diserikan persembahan daripada kumpulan nasyid seperti kumpulan Rabbani, kumpulan Saujana, NowSeeHeart, Hijjaz dan lain-lain. Majlis itu diacarakan oleh VJ NMI, Akma.
Sebanyak 12 kategori dipertandingkan pada anugerah itu dengan tiga daripadanya adalah ditentukan menerusi undian penonton, manakala sembilan kategori lagi dinilai oleh juri profesional.
Tiga kategori yang dinilai menerusi undian penonton ialah Kategori Anugerah Juara Daurah (atau carta) 10 NMI 2006, Kategori Artis Baru Nasyid Popular dan Kategori Artis Nasyid Popular.
Varennes, Vienne

Varennes ialah sebuah komun di jabatan Vienne di wilayah Poitou-Charentes barat Perancis.
Laluan Biru (Metro Montreal)

Sejarah

Pembinaan stesen Snowdon bermula pada 1975 dengan dua tingkat platform. Pada 1979, pemerintah negeri memutuskan untuk membina laluan 5. Pada 16 Jun 1986, bahagian pertama, di antara stesen Saint-Michel hingga De Castelnau dibuka. Ini diikuti dengan bahagian dari De Castelnau hingga Parc pada 15 Jun 1987 dan dari Parc ke Snowdon pada 4 Januari 1988. Pembukaan stesen perantara Acadie telah ditangguhkan untuk hampir tiga bulan. Ia akhirnya dibuka pada 28 Mac 1988. Sambungan lain yang dirancang pada kedua-dua penghujung laluan telah diabaikan atas sebab-sebab kewangan.